Document ID: /fineweb-2-swissfilter-quality_10-filterrobots/filtered/02038.jsonl.gz/6682

La süttina da quista stà nun ha be influenzà la raccolta da fain: Ella pissera in tschertas regiuns eir, cha’l muvel sto gnir s-chargià avant ils termins üsitads. I manca pavel – e quel nu vain portà süls ots. Daplü illa PL da sonda, ils 18 avuost.
La festa da stà da la dmura ed ufficina protetta Buttega a Scuol ha attrat a blera glieud. La festa es gnüda imbellida cun musica e cul chant dal cor dad inquilins. In quist’occasiun sun eir gnüts preschantats ils prodots creats da las ufficinas protettas.
Trais jadas l’on organiseschan differentas butias dal Center Augustin a Scuol üna Tavolata. Dumengia passada ha gnü lö il prüm arrandschamaint da quist on. Il motto da la sairada d’eira «India meets Swiss». Il rechav survegnan organisaziuns da benefiz.